钦定古今图书集成/明伦汇编/家范典/第083卷 > 朱子全书 > 《与陈师中》
## 钦定古今图书集成/明伦汇编/家范典/第083卷 > 朱子全书 > 《与陈师中》

令女弟甚贤，必能养老抚孤，以全《柏舟》之节。此事更
在丞相夫人奖劝扶植以成就之，使自明没为忠臣，
而其室家生为节妇，斯亦人伦之美事，计老兄昆弟
必不惮赞成之也。昔伊川先生尝论此事，以为“饿死
事小，失节事大。”自世俗观之，诚为迁阔。然自知经识
理之君子观之，当有以知其不可易也。